CELEX: 32017D0887
Language: hu
Date: 2017-05-22 00:00:00
Title: A Bizottság (EU) 2017/887 végrehajtási határozata (2017. május 22.) a ragadós száj- és körömfájás vírusának Tunéziából az Unióba való behozatala elleni megelőző intézkedésekről és az (EU) 2017/675 végrehajtási határozat módosításáról (az értesítés a C(2017) 3221. számú dokumentummal történt) (EGT-vonatkozású szöveg. )

24.5.2017   
            
            
               HU
            
            
               Az Európai Unió Hivatalos Lapja
            
            
               L 135/25
            
         A BIZOTTSÁG (EU) 2017/887 VÉGREHAJTÁSI HATÁROZATA
   (2017. május 22.)
   a ragadós száj- és körömfájás vírusának Tunéziából az Unióba való behozatala elleni megelőző intézkedésekről és az (EU) 2017/675 végrehajtási határozat módosításáról
   
      
         (az értesítés a C(2017) 3221. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel a harmadik országokból a Közösségbe behozott állatok állategészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelvre (1) és különösen annak 18. cikke (6) bekezdésére,
   tekintettel a harmadik országokból a Közösségbe behozott termékek állategészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (2) és különösen annak 22. cikke (5) bekezdésére,
   mivel:
   
               (1)
            
            
               A 91/496/EGK irányelv megállapítja a harmadik országokból az Unióba behozott állatok állategészségügyi ellenőrzésére irányadó elveket. Az irányelv meghatározza azokat az intézkedéseket, amelyeket a Bizottságnak meg kell hoznia, ha az állati egészségre vagy a közegészségre súlyos veszélyt jelentő betegség merül fel vagy terjed harmadik ország területén.
            
         
               (2)
            
            
               A 97/78/EK irányelv megállapítja a harmadik országokból az Unióba behozott termékek állategészségügyi ellenőrzésére irányadó elveket. Az irányelv meghatározza azokat az intézkedéseket, amelyeket a Bizottságnak meg kell hoznia, ha az állati egészségre vagy a közegészségre súlyos veszélyt jelentő betegség merül fel vagy terjed harmadik ország területén.
            
         
               (3)
            
            
               A ragadós száj- és körömfájás a szarvasmarha-, juh-, kecske- és sertésfélék egyik legfertőzőbb betegsége. A betegséget okozó vírus gyorsan el tud terjedni, különösen a fertőzött állatokból származó termékek és a fertőzéssel szennyezett tárgyak, egyebek mellett a haszonállat-szállító járművek révén. Fertőzött környezetben a vírus – a hőmérséklettől függően – akár több hétig is fennmaradhat a gazdaállat szervezetén kívül.
            
         
               (4)
            
            
               Ezért a ragadós száj- és körömfájás algériai kitörését követően elfogadásra került az (EU) 2017/675 bizottsági végrehajtási határozat (3), amely uniós szinten olyan védintézkedéseket állapított meg, amelyek figyelembe veszik a ragadós száj- és körömfájás vírusának a környezetben és a potenciális terjedési útvonalakon való fennmaradását.
            
         
               (5)
            
            
               Az intézkedések értelmében minden olyan – közvetlenül Algériából vagy Marokkó vagy Tunézia területén keresztül – az Unió területére belépő járművet és hajót, amellyel haszonállatokat szállítottak, megfelelő tisztításnak és fertőtlenítésnek kell alávetni, mivel a vírus gyors és nagy távolságra való terjedésének kockázata a leghatékonyabban így csökkenthető.
            
         
               (6)
            
            
               2017. április 28-án Tunézia bejelentette, hogy területén megállapította az A szerotípusú ragadós száj- és körömfájás kitörését. Ezért az Algéria esetében alkalmazott védintézkedéseket Tunézia esetében is alkalmazni kell.
            
         
               (7)
            
            
               Minden, Algériából és Tunéziából érkező haszonállat-szállító járműre az érintett intézkedések alkalmazandók, abban az esetben is, ha e járművek harmadik országon keresztül lépnek be az Unió területére.
            
         
               (8)
            
            
               Az (EU) 2017/675 végrehajtási határozatot ennek megfelelően módosítani kell.
            
         
               (9)
            
            
               Az e határozatban előírt intézkedések addig alkalmazandók, amíg le nem zárul a ragadós száj- és körömfájással összefüggő helyzetnek az érintett területek vonatkozásában történő teljeskörű értékelése.
            
         
               (10)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Az (EU) 2017/675 végrehajtási határozat a következőképpen módosul:
   
               1.
            
            
               A cím helyébe a következő szöveg lép:
               „a ragadós száj- és körömfájás vírusának Algériából és Tunéziából az Unióba való behozatala elleni megelőző intézkedésekről”.
            
         
               2.
            
            
               A 2. cikk (1) bekezdésében és a 3. cikk (1) bekezdésében
               „közvetlenül vagy Marokkón vagy Tunézián áthaladva Algériából érkező”
               szavak helyébe a következő szöveg lép:
               „közvetlenül vagy bármely más harmadik országon áthaladva Algériából vagy Tunéziából érkező”.
            
         
               3.
            
            
               A 3. cikk (2) bekezdésében és a 4. cikkben az „Algéria” szót az „Algéria és Tunézia” kifejezés váltja fel.
            
         
               4.
            
            
               Az I. melléklet címében és a II. melléklet címében
               az „Algériából érkező és a Marokkón vagy Tunézián áthaladva Algériából érkező”
               szavak helyébe a következő szöveg lép:
               „közvetlenül vagy bármely más harmadik országon áthaladva Algériából vagy Tunéziából érkező”.
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2017. május 22-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 268., 1991.9.24., 56. o.
   
   
      (2)  HL L 24., 1998.1.30., 9. o.
   
   
      (3)  A Bizottság (EU) 2017/675 végrehajtási határozata (2017. április 7.) a ragadós száj- és körömfájás vírusának Algériából az Unióba való behozatala elleni megelőző intézkedésekről (HL L 97., 2017.4.8., 31. o.).